По обнављању независности, Пољска је на Олимпијским играма требало да дебитује 1920, али је због рата са Бољшевицима, мјесец дана пред почетак Игара, Олимпијски комитет Пољске одлучио да неће учествовати на Играма. Пољска је на Олимпијским играма дебитовала 1924, када је испала у првом кругу. Четири године касније, због малог броја репрезентативаца и обимног календара у лиги, није могла да састави репрезентацију која би наступала на Играма 1928. у Амстердаму. Повратак на Игре услиједио је 1936, када су, на челу са Јозефом Калужајем, освојили четврто мјесто у Берлину.